Predkladacia správa

Materiál je predkladaný ako iniciatívny v súlade s uznesením vlády SR č. 248/2001 z 15.3.2001, ktorým vláda SR uložila ministrovi školstva posúdiť opodstatnenosť Fondu detí a mládeže a predložiť na rokovanie vlády návrh ďalšieho postupu.	
Materiál sa týka prevodu akcií spoločnosti Hotely mládeže Slovakia, a. s., na Nadáciu mládeže Slovenska z dôvodu pripravovanej likvidácie Fondu detí a mládeže. Realizáciou prevodu sa zavŕši proces transformácie  majetku bývalého SZM a bude znamenať významnú pomoc detským, mládežníckym  a študentským organizáciám v budúcnosti.  
Na základe zákona Národnej rady Slovenskej republiky č. 189/19 93 Z.z. o Fonde detí a mládeže, §6 ods.4, písm. d, predkladá Rada Fondu detí a mládeže v zastúpení svojho predsedu vláde Slovenskej republiky

návrh na vyslovenie súhlasu

s bezodplatným prevodom vlastníctva majetku SR, ku ktorému má fond právo správy.
Materiál nemá finančné, ekonomické ani enviromentálne vplyvy ani vplyvy na zamestnanosť.
Materiál je vypracovaný v zmysle Smernice Ministerstva pre správu a privatizáciu národného majetku Slovenskej republiky č. 7/1997, ktorá  upravuje postup pri povoľovaní výnimiek podľa § 45 zákona č. 92/1991 Zb.